Ericu950/Stoicheia-meter-silver huggingface dataset:
εἷς γὰρ τῶν δυναστευόντων ἐπιβουλεύσας τόν τε τύραννον ἀπέκτεινε καὶ συλλαβεῖν Εὐαγόραν ἐπεχείρησεν , ἡγούμενος οὐ δυνήσεσθαι κατασχεῖν τὴν ἀρχήν , εἰ μὴ κ ἀκεῖνον ἐκποδὼν ποιήσαιτο .
διαφυγὼν δὲ τὸν κίνδυνον καὶ σωθεὶς εἰς Σόλους τῆς Κιλικίας οὐ τὴν αὐτὴν γνώμην ἔσχε τοῖς ταῖς τοιαύταις συμφοραῖς περιπίπτουσιν .
οἱ μὲν γὰρ ἄλλοι , κ ἂν ἐκ τυραννίδος ἐκπέσωσι , διὰ τὰς παρούσας τύχας ταπεινοτέρας τὰς ψυχὰς ἔχουσιν ·
ἐκεῖνος δ εἰς τοσοῦτον μεγαλοφροσύνης ἦλθεν , ὥστε τὸν ἄλλον χρόνον ἰδιώτης ὤν , ἐπειδὴ φεύγειν ἠναγκάσθη , τυραννεῖν ᾠήθη δεῖν .
καὶ τοὺς μὲν πλάνους τοὺς φυγαδικοὺς καὶ τὸ δι ἑτέρων ζητεῖν τὴν κάθοδον καὶ θεραπεύειν αὑτοῦ χείρους ὑπερεῖδεν , λαβὼν δὲ ταύτην ἀφορμήν , ἥνπερ χρὴ τοὺς εὐσεβεῖν βουλομένους , ἀμύνεσθαι καὶ μὴ προτέρους ὑπάρχειν , καὶ προελόμενος ἢ κατορθώσας τυραννεῖν ἢ διαμαρτὼν ἀποθανεῖν , παρακαλέσας ἀνθρώπους , ὡς οἱ τοὺς πλείστους λέγοντες , περὶ πεντήκοντα , μετὰ τούτων παρεσκευάζετο ποιεῖσθαι τὴν κάθοδον 0 .
ὅθεν καὶ μάλιστ ἄν τις καὶ τὴν φύσιν τὴν ἐκείνου καὶ τὴν δόξαν ἣν εἶχε παρὰ τοῖς ἄλλοις θεωρήσειεν ·
μέλλοντος γὰρ πλεῖν μετὰ τοσούτων ἐπὶ τηλικαύτην πρᾶξιν τὸ μέγεθος καὶ πάντων τῶν δεινῶν πλησίον ὄντων οὔ τ ἐκεῖνος ἠθύμησεν οὔ τε τῶν παρακληθέντων οὐδεὶς ἀποστῆναι τῶν κινδύνων ἠξίωσεν , ἀλλ οἱ μὲν ὥσπερ θεῷ συνακολουθοῦντες ἅπαντες ἐνέμειναν τοῖς ὡμολογημένοις , ὁ δ ὥσπερ ἢ στρατόπεδον ἔχων κρεῖττον τῶν ἀντιπάλων ἢ προειδὼς τὸ συμβησόμενον οὕτω διέκειτο τὴν γνώμην 0 .
δῆλον δ ἐκ τῶν ἔργων 0 ·
ἀποβὰς γὰρ εἰς τὴν νῆσον οὐχ ἡγήσατο δεῖν χωρίον ἐχυρὸν καταλαβὼν καὶ τὸ σῶμ ἐν ἀσφαλείᾳ καταστήσας περιιδεῖν εἴ τινες αὑτῷ τῶν πολιτῶν βοηθήσουσιν ·
ἀλλ εὐθύς , ὥσπερ εἶχε , ταύτης τῆς νυκτὸς διελὼν τοῦ τείχους πυλίδα καὶ ταύτῃ τοὺς μεθ αὑτοῦ διαγαγὼν προσέβαλλε πρὸς τὸ βασίλειον .
καὶ τοὺς μὲν θορύβους τοὺς ἐν τοῖς τοιούτοις καιροῖς γιγνομένους καὶ τοὺς φόβους τοὺς τῶν ἄλλων καὶ τὰς παρακελεύσεις τὰς ἐκείνου τί δεῖ λέγοντα διατρίβειν ;
γενομένων δ αὐτῷ τῶν μὲν περὶ τὸν τύραννον ἀνταγωνιστῶν , τῶν δ ἄλλων πολιτῶν θεατῶν , δεδιότες γὰρ τοῦ μὲν τὴν ἀρχήν , τοῦ δὲ τὴν ἀρετήν , ἡσυχίαν εἶχον , οὐ πρότερον ἐπαύσατο μαχόμενος καὶ μόνος πρὸς πολλοὺς καὶ μετ ὀλίγων πρὸς ἅπαντας τοὺς ἐχθροὺς , πρὶν ἑλεῖν τὸ βασίλειον , καὶ τούς τ ἐχθροὺς ἐτιμωρήσατο καὶ τοῖς φίλοις ἐβοήθησεν , ἔτι δὲ τῷ γένει τὰς τιμὰς τὰς πατρίους ἐκομίσατο , καὶ τύραννον αὑτὸν τῆς πόλεως κατέστησεν .
ἡγοῦμαι μὲν οὖν , εἰ καὶ μηδενὸς ἄλλου μνησθείην , ἀλλ ἐνταῦθα καταλίποιμι τὸν λόγον , ῥᾴδιον ἐκ τούτων εἶναι γνῶναι τήν τ ἀρετὴν τὴν Εὐαγόρου καὶ τὸ μέγεθος τῶν πεπραγμένων ·
οὐ μὴν ἀλλ ἔτι γε σαφέστερον περὶ ἀμφοτέρων τούτων ἐκ τῶν ἐχομένων οἶμαι δηλώσειν .
τοσούτων γὰρ τυράννων ἐν ἅπαντι τῷ χρόνῳ γεγενημένων οὐδεὶς φανήσεται τὴν τιμὴν ταύτην κάλλιον ἐκείνου κτησάμενος .
εἰ μὲν οὖν πρὸς ἕκαστον αὐτῶν τὰς πράξεις τὰς Εὐαγόρου παραβάλλοιμεν , οὔ τ ἂν ὁ λόγος ἴσως τοῖς καιροῖς ἁρμόσειεν οὔ τ ἂν ὁ χρόνος τοῖς λεγομένοις ἀρκέσειεν ·
ἢν δὲ προελόμενοι τοὺς εὐδοκιμωτάτους ἐπὶ τούτων σκοπῶμεν , οὐδὲν μὲν χεῖρον ἐξετῶμεν , πολὺ δὲ συντομώτερον διαλεχθησόμεθα περὶ αὐτῶν .
τῶν μὲν οὖ τὰς πατρικὰς βασιλείας παραλαβόντων τίς οὐκ ἂν τοὺς Εὐαγόρου κινδύνους προκρίνειεν ;
οὐδεὶς γάρ ἐστιν οὕτω ῥᾴθυμος , ὅστις ἂν δέξαιτο παρὰ τῶν προγόνων τὴν ἀρχὴν ταύτην παραλαβεῖν μᾶλλον ἢ κτησάμενος ὥσπερ ἐκεῖνος τοῖς παισὶ τοῖς αὑτοῦ καταλιπεῖν 0 .
καὶ μὴν τῶν γε παλαιῶν καθόδων αὗται μάλιστ εὐδοκιμοῦσιν ἃς παρὰ τῶν ποιητῶν ἀκούομεν ·
οὗτοι γὰρ οὐ μόνον τῶν γεγενημένων τὰς καλλίστας ἡμῖν ἀπαγγέλλουσιν , ἀλλὰ καὶ παρ αὑτῶν καινὰς συντιθέασιν .
ἀλλ ὅμως οὐδεὶς αὐτῶν μεμυθολόγηκεν , ὅστις οὕτω δεινοὺς καὶ φοβεροὺς ποιησάμενος τοὺς κινδύνους εἰς τὴν αὑτοῦ κατῆλθεν ·
ἀλλ οἱ μὲν πλεῖστοι πεποίηνται διὰ τύχην λαβόντες τὰς βασιλείας , οἱ δὲ μετὰ δόλου καὶ τέχνης περιγενόμενοι τῶν ἐχθρῶν 0 .
ἀλλὰ μὴν τῶν γ ἐπὶ τάδε γεγενημένων , ἴσως δὲ καὶ τῶν ἁπάντων , Κῦρον τὸν Μήδων μὲν ἀφελόμενον τὴν ἀρχήν , Πέρσαις δὲ κτησάμενον , καὶ πλεῖστοι καὶ μάλιστα θαυμάζουσιν .
ἀλλ ὁ μὲν τῷ Περσῶν στρατοπέδῳ τὸ Μήδων ἐνίκησεν , ὃ πολλοὶ καὶ τῶν Ἑλλήνων καὶ τῶν βαρβάρων ῥᾳδίως ἂν ποιήσειαν ·
ὁ δὲ διὰ τῆς ψυχῆς τῆς αὑτοῦ καὶ τοῦ σώματος τὰ πλεῖστα φαίνεται τῶν προειρημένων διαπραξάμενος .
ἔπειτ ἐκ μὲν τῆς Κύρου στρατηγίας οὔπω δῆλον ὅτι καὶ τοὺς Εὐαγόρου κινδύνους ἂν ὑπέμεινεν , ἐκ δὲ τῶν τούτῳ πεπραγμένων ἅπασι φανερόν , ὅτι ῥᾳδίως ἂν κ ἀκείνοις τοῖς ἔργοις ἐπεχείρησεν 0 1 .
πρὸς δὲ τούτοις τῷ μὲν ὁσίως καὶ δικαίως ἅπαντα πέπρακται , τῷ δ οὐκ εὐσεβῶς ἔνια συμβέβηκεν ·
ὁ μὲν γὰρ τοὺς ἐχθροὺς ἀπώλεσε , Κῦρος δὲ τὸν πατέρα τὸν τῆς μητρὸς ἀπέκτεινεν .
ὥστ εἴ τινες βούλοιντο μὴ τὸ μέγεθος τῶν συμβάντων ἀλλὰ τὴν ἀρετὴν τὴν ἑκατέρου κρίνειν , δικαίως ἂν Εὐαγόραν καὶ τούτου μᾶλλον ἐπαινέσειαν 0 .
εἰ δὲ δεῖ συντόμως καὶ μηδὲν ὑποστειλάμενον μη δὲ δείσαντα τὸν φθόνον , ἀλλὰ παρρησίᾳ χρησάμενον εἰπεῖν , οὐδεὶς οὔ τε θνητὸς οὔ θ ἡμίθεος οὔ τ ἀθάνατος εὑρεθήσεται κάλλιον οὐ δὲ λαμπρότερον οὐ δ εὐσεβέστερον λαβὼν ἐκείνου τὴν βασιλείαν .
καὶ τούτοις ἐκείνως ἄν τις μάλιστα πιστεύσειεν , εἰ σφόδρα τοῖς λεγομένοις ἀπιστήσας ἐξετάζειν ἐπιχειρήσειεν , ὅπως ἕκαστος ἐτυράννευσεν .
φανήσομαι γὰρ οὐκ ἐκ παντὸς τρόπου μεγάλα λέγειν προθυμούμενος , ἀλλὰ διὰ τὴν τοῦ πράγματος ἀλήθειαν οὕτω περὶ αὐτοῦ θρασέως εἰρηκώς .
εἰ μὲν οὖν ἐπὶ μικροῖς διήνεγκε , τοιούτων ἂν καὶ τῶν λόγων αὐτῷ προσῆκεν ἀξιοῦσθαι ·
νῦν δ ἅπαντες ἂν ὁμολογήσειαν τυραννίδα καὶ τῶν θείων ἀγαθῶν καὶ τῶν ἀνθρωπίνων μέγιστον καὶ σεμνότατον καὶ περιμαχητότατον εἶναι .
τὸν δὴ τὸ κάλλιστον τῶν ὄντων κάλλιστα κτησάμενον τίς ἂν ἢ ποιητὴς ἢ λόγων εὑρετὴς ἀξίως τῶν πεπραγμένων ἐπαινέσειεν ;
οὐ τοίνυν ἐν τούτοις ὑπερβαλόμενος ἐν τοῖς ἄλλοις εὑρεθήσεται καταδεέστερος γενόμενος , ἀλλὰ πρῶτον μὲν εὐφυέστατος ὢν τὴν γνώμην καὶ πλεῖστα κατορθοῦν δυνάμενος ὅμως οὐκ ᾠήθη δεῖν ὀλιγωρεῖν οὐ δ αὐτοσχεδιάζειν περὶ τῶν πραγμάτων , ἀλλ ἐν τῷ ζητεῖν καὶ φροντίζειν καὶ βουλεύεσθαι τὸν πλεῖστον τοῦ χρόνου διέτριβεν , ἡγούμενος μέν , εἰ καλῶς τὴν αὑτοῦ φρόνησιν παρασκευάσειεν , καλῶς αὑτῷ καὶ τὴν βασιλείαν ἕξειν , θαυμάζων δ ὅσοι τῶν μὲν ἄλλων ἕνεκα τῆς ψυχῆς ποιοῦνται τὴν ἐπιμέλειαν , αὐτῆς δὲ ταύτης μηδὲν τυγχάνουσι φροντίζοντες .
ἔπειτα καὶ περὶ τῶν πραγμάτων τὴν αὐτὴν διάνοιαν εἶχεν ·
ὁρῶν γὰρ τοὺς ἄριστα τῶν ὄντων ἐπιμελουμένους ἐλάχιστα λυπουμένους , καὶ τὰς ἀληθινὰς τῶν ῥᾳθυμιῶν οὐκ ἐν ταῖς ἀργίαις ἀλλ ἐν ταῖς εὐπραγίαις καὶ καρτερίαις ἐνούσας , οὐδὲν ἀνεξέταστον παρέλειπεν , ἀλλ οὕτως ἀκριβῶς καὶ τὰς πράξεις ᾔδει καὶ τῶν πολιτῶν ἕκαστον ἐγίγνωσκεν ὥστε μή τε τοὺς ἐπιβουλεύοντας αὐτῷ φθάνειν μή τε τοὺς ἐπιεικεῖς ὄντας λανθάνειν , ἀλλὰ πάντας τυγχάνειν τῶν προσηκόντων ·
οὐ γὰρ ἐξ ὧν ἑτέρων ἤκουεν οὔ τ ἐκόλαζεν οὔ τ ἐτίμα τοὺς πολίτας , ἀλλ ἐξ ὧν αὐτὸς συνῄδει τὰς κρίσεις ἐποιεῖτο περὶ αὐτῶν .
ἐν τοιαύταις δ ἐπιμελείαις αὑτὸν καταστήσας οὐ δὲ περὶ τῶν κατὰ τὴν ἡμέραν ἑκάστην προσπιπτόντων οὐ δὲ περὶ ἓν πεπλανημένως εἶχεν , ἀλλ οὕτω θεοφιλῶς καὶ φιλανθρώπως διῴκει τὴν πόλιν ὥστε τοὺς εἰσαφικνουμένους μὴ μᾶλλον Εὐαγόραν τῆς ἀρχῆς ζηλοῦν ἢ τοὺς ἄλλους τῆς ὑπ ἐκείνου βασιλείας 0 ·
ἅπαντα γὰρ τὸν χρόνον διετέλεσεν οὐδένα μὲν ἀδικῶν , τοὺς δὲ χρηστοὺς τιμῶν , καὶ σφόδρα μὲν ἁπάντων ἄρχων , νομίμως δὲ τοὺς ἐξαμαρτόντας κολάζων 0 ·
οὐδὲν μὲν συμβούλων δεόμενος , ὅμως δὲ τοῖς φίλοις συμβουλευόμενος 0 ·
πολλὰ μὲν τῶν χρωμένων ἡττώμενος , ἅπαντα δὲ τῶν ἐχθρῶν περιγιγνόμενος 0 ·
σεμνὸς ὢν οὐ ταῖς τοῦ προσώπου συναγωγαῖς ἀλλὰ ταῖς τοῦ βίου κατασκευαῖς 0 ·
οὐ δὲ πρὸς ἓν ἀτάκτως οὐ δ ἀνωμάλως διακείμενος , ἀλλ ὁμοίως τὰς ἐν τοῖς ἔργοις ὁμολογίας ὥσπερ τὰς ἐν τοῖς λόγοις διαφυλάττων 0 1 ·
μέγα φρονῶν οὐκ ἐπὶ τοῖς διὰ τύχην ἀλλ ἐπὶ τοῖς δι αὑτὸν γιγνομένοις 0 ·
τοὺς μὲν φίλους ταῖς εὐεργεσίαις ὑφ αὑτῷ ποιούμενος , τοὺς δ ἄλλους τῇ μεγαλοψυχίᾳ καταδουλούμενος 0 ·
φοβερὸς ὢν οὐ τῷ πολλοῖς χαλεπαίνειν , ἀλλὰ τῷ πολὺ τὴν τῶν ἄλλων φύσιν ὑπερβάλλειν 0 ·
ἡγούμενος τῶν ἡδονῶν , ἀλλ οὐκ ἀγόμενος ὑπ αὐτῶν 0 ·
ὀλίγοις πόνοις πολλὰς ῥᾳστώνας κτώμενος , ἀλλ οὐ διὰ μικρὰς ῥᾳθυμίας μεγάλους πόνους ὑπολειπόμενος 0 ·
ὅλως οὐδὲν παραλείπων ὧν προσεῖναι δεῖ τοῖς βασιλεῦσιν , ἀλλ ἐξ ἑκάστης τῆς πολιτείας ἐξειλεγμένος τὸ βέλτιστον , καὶ δημοτικὸς μὲν ὢν τῇ τοῦ πλήθους θεραπείᾳ , πολιτικὸς δὲ τῇ τῆς πόλεως ὅλης διοικήσει , στρατηγικὸς δὲ τῇ πρὸς τοὺς κινδύνους εὐβουλίᾳ , τυραννικὸς δὲ τῷ πᾶσι τούτοις διαφέρειν 0 1 2 .
καὶ ταῦθ ὅτι προσῆν Εὐαγόρᾳ , καὶ πλείω τούτων , ἐξ αὐτῶν τῶν ἔργων ῥᾴδιον καταμαθεῖν 0 .
παραλαβὼν γὰρ τὴν πόλιν ἐκβεβαρβαρωμένην καὶ διὰ τὴν Φοινίκων ἀρχὴν οὔ τε τοὺς Ἕλληνας προσδεχομένην οὔ τε τέχνας ἐπισταμένην οὔ τ ἐμπορίῳ χρωμένην οὔ τε λιμένα κεκτημένην ταῦτά τε πάντα διώρθωσε καὶ πρὸς τούτοις καὶ χώραν πολλὴν προσεκτήσατο καὶ τείχη προσπεριεβάλετο καὶ τριήρεις ἐναυπηγήσατο καὶ ταῖς ἄλλαις κατασκευαῖς οὕτως ηὔξησε τὴν πόλιν ὥστε μηδεμιᾶς τῶν Ἑλληνίδων ἀπολελεῖφθαι , καὶ δύναμιν τοσαύτην ἐνεποίησεν ὥστε πολλοὺς φοβεῖσθαι τῶν πρότερον καταφρονούντων αὐτῆς .
καίτοι τηλικαύτας ἐπιδόσεις τὰς πόλεις λαμβάνειν οὐχ οἷόν τ ἐστίν , ἢν μὴ τις αὐτὰς διοικῇ τοιούτοις ἤθεσιν οἵοις Εὐαγόρας μὲν εἶχεν ἐγὼ δ ὀλίγῳ πρότερον ἐπειράθην διελθεῖν .
ὥστ οὐ δέδοικα μὴ φανῶ μείζω λέγων τῶν ἐκείνῳ προσόντων , ἀλλὰ μὴ πολὺ λίαν ἀπολειφθῶ τῶν πεπραγμένων αὐτῷ .
τίς γὰρ ἂν ἐφίκοιτο τοιαύτης φύσεως , ὃς οὐ μόνον τὴν αὑτοῦ πόλιν πλείονος ἀξίαν ἐποίησεν ἀλλὰ καὶ τὸν τόπον ὅλον τὸν περιέχοντα τὴν νῆσον ἐπὶ πραότητα καὶ μετριότητα προήγαγεν ;
πρὶν μέν γε λαβεῖν Εὐαγόραν τὴν ἀρχὴν οὕτως ἀπροσοίστως καὶ χαλεπῶς εἶχον , ὥστε καὶ τῶν ἀρχόντων τούτους ἐνόμιζον εἶναι βελτίστους οἵτινες ὠμότατα πρὸς τοὺς Ἕλληνας διακείμενοι τυγχάνοιεν ·
νῦν δὲ τοσοῦτον μεταπεπτώκασιν ὥσθ ἁμιλλᾶσθαι μὲν οἵτινες αὐτῶν δόξουσι φιλέλληνες εἶναι μάλιστα , παιδοποιεῖσθαι δὲ τοὺς πλείστους αὐτῶν γυναῖκας λαμβάνοντας παρ ἡμῶν , χαίρειν δὲ καὶ τοῖς κτήμασι καὶ τοῖς ἐπιτηδεύμασι τοῖς Ἑλληνικοῖς μᾶλλον ἢ τοῖς παρὰ σφίσιν αὐτοῖς , πλείους δὲ καὶ τῶν περὶ τὴν μουσικὴν καὶ τῶν περὶ τὴν ἄλλην παίδευσιν ἐν τούτοις τοῖς τόποις διατρίβειν ἢ παρ οἷς πρότερον εἰωθότες ἦσαν 0 1 2 .
καὶ τούτων ἁπάντων οὐδεὶς ὅστις οὐκ ἂν Εὐαγόραν αἴτιον εἶναι προσομολογήσειεν 0 .
μέγιστον δὲ τεκμήριον καὶ τοῦ τρόπου καὶ τῆς ὁσιότητος τῆς ἐκείνου 0 ·
τῶν γὰρ Ἑλλήνων πολλοὶ καὶ καλοὶ κ ἀγαθοὶ τὰς αὑτῶν πατρίδας ἀπολιπόντες ἦλθον εἰς Κύπρον οἰκήσοντες , ἡγούμενοι κουφοτέραν καὶ νομιμωτέραν εἶναι τὴν Εὐαγόρου βασιλείαν τῶν οἴκοι πολιτειῶν ·
ὧν τοὺς μὲν ἄλλους ὀνομαστὶ διελθεῖν πολὺ ἂν ἔργον εἴη ·
κόνωνα δὲ τὸν διὰ πλείστας ἀρετὰς πρωτεύσαντα τῶν Ἑλλήνων τίς οὐκ οἶδεν ὅτι δυστυχησάσης τῆς πόλεως ἐξ ἁπάντων ἐκλεξάμενος ὡς Εὐαγόραν ἦλθε , νομίσας καὶ τῷ σώματι βεβαιοτάτην εἶναι τὴν παρ ἐκείνῳ καταφυγὴν καὶ τῇ πόλει τάχιστ ἂν αὐτὸν γενέσθαι βοηθόν .
καὶ πολλὰ πρότερον ἤδη κατωρθωκὼς οὐ δὲ περὶ ἑνὸς πώποτε πράγματος ἔδοξεν ἄμεινον ἢ περὶ τούτου βουλεύσασθαι 0 ·
συνέβη γὰρ αὐτῷ διὰ τὴν ἄφιξιν τὴν εἰς Κύπρον καὶ ποιῆσαι καὶ παθεῖν πλεῖστ ἀγαθά .
πρῶτον μὲν γὰρ οὐκ ἔφθασαν ἀλλήλοις πλησιάσαντες καὶ περὶ πλείονος ἐποιήσαντο σφᾶς αὐτοὺς ἢ τοὺς πρότερον οἰκείους ὄντας 0 .
ἔπειτα περί τε τῶν ἄλλων ὁμονοοῦντες ἅπαντα τὸν χρόνον διετέλεσαν καὶ περὶ τῆς ἡμετέρας πόλεως τὴν αὐτὴν γνώμην εἶχον .
ὁρῶντες γὰρ αὐτὴν ὑπὸ Λακεδαιμονίοις οὖσαν καὶ μεγάλῃ μεταβολῇ κεχρημένην λυπηρῶς καὶ βαρέως ἔφερον , ἀμφότεροι προσήκοντα ποιοῦντες ·
τῷ μὲν γὰρ ἦν φύσει πατρίς , τὸν δὲ διὰ πολλὰς καὶ μεγάλας εὐεργεσίας νόμῳ πολίτην ἐπεποίηντο .
σκοπουμένοις δ αὐτοῖς ὅπως τῶν συμφορῶν αὐτὴν ἀπαλλάξουσι , ταχὺν τὸν καιρὸν Λακεδαιμόνιο παρεσκεύασαν ·
ἄρχοντες γὰρ τῶν Ἑλλήνων καὶ κατὰ γῆν καὶ κατὰ θάλατταν εἰς τοῦτ ἀπληστίας ἦλθον , ὥστε καὶ τὴν Ἀσίαν κακῶς ποιεῖν ἐπεχείρησαν .
λαβόντες δ ἐκεῖνοι τοῦτον τὸν καιρὸν καὶ τῶν στρατηγῶν τῶν βασιλέως ἀπορούντων ὅ τι χρήσωνται τοῖς πράγμασιν , ἐδίδασκον αὐτοὺς μὴ κατὰ γῆν ἀλλὰ κατὰ θάλατταν ποιεῖσθαι τὸν πόλεμον τὸν πρὸς Λακεδαιμονίους , νομίζοντες , εἰ μὲν πεζὸν στρατόπεδον καταστήσαιντο καὶ τούτῳ περιγένοιντο , τὰ περὶ τὴν ἤπειρον μόνον καλῶς ἕξειν , εἰ δὲ κατὰ θάλατταν κρατήσειαν , ἅπασαν τὴν Ἑλλάδα τῆς νίκης ταύτης μεθέξειν .
ὅπερ συνέβη ·
πεισθέντων γὰρ ταῦτα τῶν στρατηγῶν καὶ ναυτικοῦ συλλεγέντος Λακεδαιμόνιοι μὲν κατεναυμαχήθησαν καὶ τῆς ἀρχῆς ἀπεστερήθησαν , οἱ δ Ἕλληνες ἠλευθερώθησαν , ἡ δὲ πόλις ἡμῶν τῆς τε παλαιᾶς δόξης μέρος τι πάλιν ἀνέλαβε καὶ τῶ συμμάχων ἡγεμὼν κατέστη .
καὶ ταῦτ ἐπράχθη Κόνωνος μὲν στρατηγοῦντος , Εὐαγόρου δὲ τοῦτό τε παρασχόντος καὶ τῆς δυνάμεως τὴν πλείστην παρασκευάσαντος .
ὑπὲρ ὧν ἡμεῖς μὲν αὐτοὺς ἐτιμήσαμεν ταῖς μεγίσταις τιμαῖς καὶ τὰς εἰκόνας αὐτῶν ἐστήσαμεν οὗπερ τὸ τοῦ Διὸς ἄγαλμα τοῦ σωτῆρος , πλησίον ἐκείνου τε καὶ σφῶν αὐτῶν , ἀμφοτέρων ὑπόμνημα καὶ τοῦ μεγέθους τῆς εὐεργεσίας καὶ τῆς φιλίας τῆς πρὸς ἀλλήλους 0 .
βασιλεὺς δ οὐ τὴν αὐτὴν γνώμην ἔσχε περὶ αὐτῶν , ἀλλ ὅσῳ μείζω καὶ πλείονος ἄξια κατειργάσαντο , τοσούτῳ μᾶλλον ἔδεισεν αὐτούς .
περὶ μὲν οὖν Κόνωνος ἄλλος ἡμῖν ἔσται λόγος ·
ὅτι δὲ πρὸς Εὐαγόραν οὕτως ἔσχεν , οὐ δ αὐτὸς λαθεῖν ἐζήτησεν .
φαίνεται γὰρ μᾶλλον μὲν σπουδάσας περὶ τὸν ἐν Κύπρῳ πόλεμον ἢ περὶ τοὺς ἄλλους ἅπαντας , μείζω δὲ καὶ χαλεπώτερον ἐκεῖνον ἀνταγωνιστὴν νομίσας ἢ Κῦρον τὸν περὶ τῆς βασιλείας ἀμφισβητήσαντα 0 1 .
μέγιστον δὲ τεκμήριον 0 ·
τοῦ μὲν γὰρ ἀκούων τὰς παρασκευὰς τοσοῦτον κατεφρόνησεν ὥστε διὰ τὸ μὴ φροντίζειν μικροῦ δεῖν ἔλαθεν αὐτὸν ἐπὶ τὸ βασίλειον ἐπιστάς ·
πρὸς δὲ τοῦτον οὕτως ἐκ πολλοῦ περιδεῶς ἔσχεν , ὥστε μεταξὺ πάσχων εὖ πολεμεῖν πρὸς αὐτὸν ἐπεχείρησε , δίκαια μὲν οὐ ποιῶν , οὐ μὴν παντάπασιν ἀλόγως βουλευσάμενος .
ἠπίστατο μὲν γὰρ πολλοὺς καὶ τῶν Ἑλλήνων καὶ τῶν βαρβάρων ἐκ ταπεινῶν καὶ φαύλων πραγμάτων μεγάλας δυναστείας κατεργασαμένους , ᾐσθάνετο δὲ τὴν Εὐαγόρου μεγαλοψυχίαν καὶ τὰς ἐπιδόσεις αὐτῷ καὶ τῆς δόξης καὶ τῶν πραγμάτων οὐ κατὰ μικρὸν γιγνομένας , ἀλλὰ καὶ τὴν φύσιν ἀνυπέρβλητον ἔχοντα καὶ τὴν τύχην αὐτῷ συναγωνιζομένην ·
ὥστ οὐχ ὑπὲρ τῶν γεγενημένων ὀργιζόμενος ἀλλὰ περὶ τῶν μελλόντων φοβούμενος , οὐ δὲ περὶ Κύπρου μόνον δεδιώς , ἀλλὰ πολὺ περὶ μειζόνων ἐποιήσατο τὸν πόλεμον πρὸς αὐτόν .
οὕτω δ οὖν ὥρμησεν ὥστ εἰς τὴν στρατείαν ταύτην πλέον ἢ τάλαντα πεντακισχίλια καὶ μύρια κατηνάλωσεν 0 .
ἀλλ ὅμως Εὐαγόρας πάσαις ἀπολελειμμένος ταῖς δυνάμεσιν , ἀντιτάξας τὴν αὑτοῦ γνώμην πρὸς τὰς οὕτως ὑπερμεγέθεις παρασκευάς , ἐπέδειξεν αὑτὸν ἐν τούτοις πολὺ θαυμαστότερον ἢ τοῖς ἄλλοις τοῖς προειρημένοις 0 .
ὅτε μὲν γὰρ αὐτὸν εἴων εἰρήνην ἄγειν , τὴν αὑτοῦ πόλιν μόνην εἶχεν ·
ἐπειδὴ δ ἠναγκάσθη πολεμεῖν , τοιοῦτος ἦν καὶ τοιοῦτον εἶχε Πνυταγόραν τὸν υἱὸν τὸν αὑτοῦ συναγωνιστὴν ὥστε μικροῦ μὲν ἐδέησε Κύπρον ἅπασαν κατασχεῖν , Φοινίκην δ ἐπόρθησε , Τύρον δὲ κατὰ κράτος εἷλε , Κιλικίαν δὲ βασιλέως ἀπέστησε , τοσούτους δὲ τῶν πολεμίων ἀπώλεσεν ὥστε πολλοὺς Περσῶν πενθοῦντας τὰς αὑτῶν συμφορὰς μεμνῆσθαι τῆς ἀρετῆς τῆς ἐκείνου ·
τελευτῶν δ οὕτως ἐνέπλησεν αὐτοὺς τοῦ πολεμεῖν , ὥστ εἰθισμένων τὸν ἄλλον χρόνον τῶν βασιλέων μὴ διαλλάττεσθαι τοῖς ἀποστᾶσι πρὶν κύριοι γένοιντο τῶν σωμάτων , ἄσμενοι τὴν εἰρήνην ἐποιήσαντο , λύσαντες μὲν τὸν νόμον τοῦτον , οὐδὲν δὲ κινήσαντες τῆς Εὐαγόρου τυραννίδος .
καὶ Λακεδαιμονίων μὲν τῶν καὶ δόξαν καὶ δύναμιν μεγίστην ἐχόντων κατ ἐκεῖνον τὸν χρόνον ἐντὸς τριῶν ἐτῶν ἀφείλετο τὴν ἀρχήν , Εὐαγόρα δὲ πολεμήσας ἔτη δέκα τῶν αὐτῶν κύριον αὐτὸν κατέλιπεν , ὧνπερ ἦν καὶ πρὶν εἰς τὸν πόλεμον εἰσελθεῖν .
τὴν γὰρ πόλιν , ἣν Εὐαγόρας ἑτέρου τυραννοῦντος μετὰ πεντήκοντ ἀνδρῶν εἷλε , ταύτην βασιλεὺς ὁ μέγας τοσαύτην δύναμιν ἔχων οὐχ οἷός τ ἐγένετο χειρώσασθαι .
καίτοι πῶς ἄν τις τὴν ἀνδρίαν ἢ τὴν φρόνησιν ἢ σύμπασαν τὴν ἀρετὴν τὴν Εὐαγόρου φανερώτερον ἐπιδείξειεν ἢ διὰ τοιούτων ἔργων καὶ κινδύνων 0 ;
οὐ γὰρ μόνον φανεῖται τοὺς ἄλλους πολέμους , ἀλλὰ καὶ τὸν τῶν ἡρώων ὑπερβαλόμενος , τὸν ὑπὸ πάντων ἀνθρώπων ὑμνούμενον .
οἱ μὲν γὰρ μεθ ἁπάσης τῆς Ἑλλάδος Τροίαν μόνην εἷλον , ὁ δὲ μίαν πόλιν ἔχων πρὸς ἅπασαν τὴν Ἀσίαν ἐπολέμησεν ·
ὥστ εἰ τοσοῦτοι τὸ πλῆθος ἐγκωμιάζειν αὐτὸν ἠβουλήθησαν ὅσοι περ ἐκείνους , πολὺ ἂν μείζω καὶ τὴν δόξαν αὐτῶν ἔλαβεν 0 .
τίνα γὰρ εὑρήσομεν τῶν τότε γενομένων , εἰ τοὺς μύθους ἀφέντες τὴν ἀλήθειαν σκοποῖμεν , τοιαῦτα διαπεπραγμένον , ἢ τίνα τοσούτων μεταβολῶν ἐν τοῖς πράγμασιν αἴτιον γεγενημένον ;
ὃς αὑτὸν μὲν ἐξ ἰδιώτου τύραννον κατέστησε , τὸ δὲ γένος ἅπαν ἀπεληλαμένον τῆς πολιτείας εἰς τὰς προσηκούσας τιμὰς πάλιν ἐπανήγαγε , τοὺς δὲ πολίτας ἐκ βαρβάρων μὲν Ἕλληνας ἐποίησεν , ἐξ ἀνάνδρων δὲ πολεμικούς , ἐξ ἀδόξων δ ὀνομαστούς , τὸν δὲ τόπον ἄμικτον ὅλον παραλαβὼν καὶ παντάπασιν ἐξηγριωμένον ἡμερώτερον καὶ πραότερον κατέστησεν , ἔτι δὲ πρὸς τούτοις εἰς ἔχθραν μὲν βασιλεῖ καταστὰς οὕτως αὐτὸν ἠμύνατο καλῶς ὥστ ἀείμνηστον γεγενῆσθαι τὸν πόλεμον τὸν περὶ Κύπρον , ὅτε δ ἦν αὐτῷ σύμμαχος , τοσούτῳ χρησιμώτερον αὑτὸν παρέσχε τῶν ἄλλων ὥσθ ὁμολογουμένως μεγίστην αὐτῷ συμβαλέσθαι δύναμιν εἰς τὴν ναυμαχίαν τὴν περὶ Κνίδον , ἧς γενομένης βασιλεὺς μὲν ἁπάσης τῆς Ἀσίας κύριος κατέστη , Λακεδαιμόνιοι δ ἀντὶ τοῦ τὴν ἤπειρον πορθεῖν περὶ τῆς αὑτῶν κινδυνεύειν ἠναγκάσθησαν , οἱ δ Ἕλληνες ἀντὶ δουλείας αὐτονομίας ἔτυχον , Ἀθηναῖοι δὲ τοσοῦτον ἐπέδοσαν ὥστε τοὺς πρότερον αὐτῶν ἄρχοντας ἐλθεῖν αὐτοῖς τὴν ἀρχὴν δώσοντας .
ὥστ εἴ τις ἔροιτό με , τί νομίζω μέγιστον εἶναι τῶν Εὐαγόρᾳ πεπραγμένων , πότερον τὰς ἐπιμελείας καὶ τὰς παρασκευὰς τὰς πρὸς Λακεδαιμονίους ἐξ ὧν τὰ προειρημένα γέγονεν , ἢ τὸν τελευταῖον πόλεμον , ἢ τὴν κατάληψιν τῆς βασιλείας , ἢ τὴν ὅλην τῶν πραγμάτων διοίκησιν , εἰς πολλὴν ἀπορίαν ἂν κατασταίην ·
ἀεὶ γάρ μοι δοκεῖ μέγιστον εἶναι καὶ θαυμαστότατον καθ ὅ τι ἂν αὐτῶν ἐπιστήσω τὴν διάνοιαν .
ὥστ εἴ τινες τῶν προγεγενημένων δι ἀρετὴν ἀθάνατοι γεγόνασιν , οἶμαι κ ἀκεῖνον ἠξιῶσθαι ταύτης τῆς δωρεᾶς , σημείοις χρώμενος ὅτι καὶ τὸν ἐνθάδε χρόνον εὐτυχέστερον καὶ θεοφιλέστερον ἐκείνων διαβεβίωκεν .
τῶν μὲν γὰρ ἡμιθέων τοὺς πλείστους καὶ τοὺς ὀνομαστοτάτους εὑρήσομεν ταῖς μεγίσταις συμφοραῖς περιπεσόντας , Εὐαγόρας δ οὐ μόνον θαυμαστότατος ἀλλὰ καὶ μακαριστότατος ἐξ ἀρχῆς ὢν διετέλεσεν 0 .
τί γὰρ ἀπέλιπεν εὐδαιμονίας , ὃς τοιούτων μὲν προγόνων ἔτυχεν οἵων οὐδεὶς ἄλλος , πλὴν εἴ τις ἀπὸ τῶν αὐτῶν ἐκείνῳ γέγονεν , τοσοῦτον δὲ καὶ τῷ σώματι καὶ τῇ γνώμῃ τῶν ἄλλων διήνεγκεν ὥστε μὴ μόνον Σαλαμῖνος ἀλλὰ καὶ τῆς Ἀσίας ἁπάσης ἄξιος εἶναι τυραννεῖν , κάλλιστα δὲ κτησάμενος τὴν βασιλείαν ἐν ταύτῃ τὸν βίον διετέλεσε , θνητὸς δὲ γενόμενος ἀθάνατον τὴν περὶ αὑτοῦ μνήμην κατέλιπε , τοσοῦτον δ ἐβίω χρόνον ὥστε μή τε τοῦ γήρως ἄμοιρος γενέσθαι μή τε τῶν νόσων μετασχεῖν τῶν διὰ ταύτην τὴν ἡλικίαν γιγνομένων 0 .
πρὸς δὲ τούτοις , ὃ δοκεῖ σπανιώτατον εἶναι καὶ χαλεπώτατον , εὐπαιδίας τυχεῖν ἅμα καὶ πολυπαιδίας , οὐ δὲ τούτου διήμαρτεν , ἀλλὰ καὶ τοῦτ αὐτῷ συνέπεσεν .
καὶ τὸ μέγιστον , ὅτι τῶν ἐξ αὑτοῦ γεγονότων οὐδένα κατέλιπεν ἰδιωτικοῖς ὀνόμασι προσαγορευόμενον , ἀλλὰ τὸν μὲν βασιλέα καλούμενον , τοὺς δ ἄνακτας , τὰς δ ἀνάσσας 0 1 .
ὥστ εἴ τινες τῶν ποιητῶν περί τινος τῶν προγεγενημένων ὑπερβολαῖς κέχρηνται , λέγοντες ὡς ἦν θεὸς ἐν ἀνθρώποις ἢ δαίμων θνητός , ἅπαντα τὰ τοιαῦτα περὶ τὴν ἐκείνου φύσιν ῥηθῆναι μάλιστ ἂν ἁρμόσειεν .
τῶν μὲν οὖν εἰς Εὐαγόραν πολλὰ μὲν οἶμαι παραλιπεῖν ·
ὑστερίζω γὰρ τῆς ἀκμῆς τῆς ἐμαυτοῦ , μεθ ἧς ἀκριβέστερον καὶ φιλοπονώτερον ἐξειργασάμην ἂν τὸν ἔπαινον τοῦτον 0 ·
οὐ μὴν ἀλλὰ καὶ νῦν , ὅσον κατὰ τὴν ἐμὴν δύναμιν , οὐκ ἀνεγκωμίαστός ἐστιν .
ἐγὼ δ , ὦ Νικόκλεις , ἡγοῦμαι καλὰ μὲν εἶναι μνημεῖα καὶ τὰς τῶν σωμάτων εἰκόνας , πολὺ μέντοι πλείονος ἀξίας τὰς τῶν πράξεων καὶ τῆς διανοίας , ἃς ἐν τοῖς λόγοις ἄν τις μόνον τοῖς τεχνικῶς ἔχουσι θεωρήσειεν 0 .
προκρίνω δὲ ταύτας πρῶτον μὲν εἰδὼς τοὺς καλοὺς κ ἀγαθοὺς τῶν ἀνδρῶν οὐχ οὕτως ἐπὶ τῷ κάλλει τοῦ σώματος σεμνυνομένους ὡς ἐπὶ τοῖς ἔργοις καὶ τῇ γνώμῃ φιλοτιμουμένους 0 ·
ἔπειθ ὅτι τοὺς μὲν τύπους ἀναγκαῖον παρὰ τούτοις εἶναι μόνοις , παρ οἷς ἂν σταθῶσι , τοὺς δὲ λόγους ἐξενεχθῆναί θ οἷόν τ ἐστὶν εἰς τὴν Ἑλλάδα καί , διαδοθέντας ἐν ταῖς τῶν εὖ φρονούντων διατριβαῖς , ἀγαπᾶσθαι παρ οἷς κρεῖττόν ἐστιν ἢ παρὰ τοῖς ἄλλοις ἅπασιν εὐδοκιμεῖν 0 1 2 ·
πρὸς δὲ τούτοις ὅτι τοῖς μὲν πεπλασμένοις καὶ τοῖς γεγραμμένοις οὐδεὶς ἂν τὴν τοῦ σώματος φύσιν ὁμοιώσειε , τοὺς δὲ τρόπους τοὺς ἀλλήλων καὶ τὰς διανοίας τὰς ἐν τοῖς λεγομένοις ἐνούσας ῥᾴδιόν ἐστι μιμεῖσθαι τοῖς μὴ ῥᾳθυμεῖν αἱρουμένοις , ἀλλὰ χρηστοῖς εἶναι βουλομένοις .
ὧν ἕνεκα καὶ μᾶλλον ἐπεχείρησα γράφειν τὸν λόγον τοῦτον , ἡγούμενος καὶ σοὶ καὶ τοῖς σοῖς παισὶ καὶ τοῖς ἄλλοις τοῖς ἀπ Εὐαγόρου γεγονόσι πολὺ καλλίστην ἂν γενέσθαι ταύτην παράκλησιν , εἴ τις ἀθροίσας τὰς ἀρετὰς τὰς ἐκείνου καὶ τῷ λόγῳ κοσμήσας παραδοίη θεωρεῖν ὑμῖν καὶ συνδιατρίβειν αὐταῖς .
τοὺς μὲν γὰρ ἄλλους προτρέπομεν ἐπὶ τὴν φιλοσοφίαν ἑτέρους ἐπαινοῦντες , ἵνα ζηλοῦντες τοὺς εὐλογουμένους τῶν αὐτῶν ἐκείνοις ἐπιτηδευμάτων ἐπιθυμῶσιν , ἐγὼ δὲ σὲ καὶ τοὺς σοὺς οὐκ ἀλλοτρίοις παραδείγμασι χρώμενος ἀλλ οἰκείοις παρακαλῶ , καὶ συμβουλεύω προσέχειν τὸν νοῦν , ὅπως καὶ λέγειν καὶ πράττειν μηδενὸς ἧττον δυνήσει τῶν Ἑλλήνων .
καὶ μὴ νόμιζέ με καταγιγνώσκειν , ὡς νῦν ἀμελεῖς , ὅτι πολλάκις σοι διακελεύομαι περὶ τῶν αὐτῶν .
οὐ γὰρ οὔ τ ἐμὲ λέληθας οὔ τε τοὺς ἄλλους ὅτι καὶ πρῶτος καὶ μόνος τῶν ἐν τυραννίδι καὶ πλούτῳ καὶ τρυφαῖς ὄντων φιλοσοφεῖν καὶ πονεῖν ἐπικεχείρηκας , οὐ δ ὅτι πολλοὺς τῶν βασιλέων ποιήσεις ζηλώσαντας τὴν σὴν παίδευσιν τούτων τῶν διατριβῶν ἐπιθυμεῖν , ἀφεμένους ἐφ οἷς νῦν λίαν χαίρουσιν .
ἀλλ ὅμως ἐγὼ ταῦτ εἰδὼς οὐδὲν ἧττον καὶ ποιῶ καὶ ποιήσω τ αὐτὸν ὅπερ ἐν τοῖς γυμνικοῖς ἀγῶσιν οἱ θεαταί ·
καὶ γὰρ ἐκεῖνοι παρακελεύονται τῶν δρομέων οὐ τοῖς ἀπολελειμμένοις ἀλλὰ τοῖς περὶ τῆς νίκης ἁμιλλωμένοις .
ἐμὸν μὲν οὖν ἔργον καὶ τῶν ἄλλων φίλων τοιαῦτα καὶ λέγειν καὶ γράφειν ἐξ ὧν μέλλομέν σε παροξύνειν ὀρέγεσθαι τούτων , ὧνπερ καὶ νῦν τυγχάνεις ἐπιθυμῶν 0 ·
σοὶ δὲ προσήκει μηδὲν ἐλλείπειν ἀλλ ὥσπερ ἐν τῷ παρόντι καὶ τὸν λοιπὸν χρόνον ἐπιμελεῖσθαι καὶ τὴν ψυχὴν ἀσκεῖν , ὅπως ἄξιος ἔσει καὶ τοῦ πατρὸς καὶ τῶν ἄλλων προγόνων 0 .
ὡς ἅπασι μὲν προσήκει περὶ πολλοῦ ποιεῖσθαι τὴν φρόνησιν , μάλιστα δ ὑμῖν τοῖς πλείστων καὶ μεγίστων κυρίοις οὖσιν 0 .
χρὴ δ οὐκ ἀγαπᾶν , εἰ τῶν παρόντων τυγχάνεις ὢν ἤδη κρείττων , ἀλλ ἀγανακτεῖν , εἰ τοιοῦτος μὲν ὢν αὐτὸς τὴν φύσιν , γεγονὼς δὲ τὸ μὲν παλαιὸν ἀπὸ Διός , τὸ δ ὑπογυιότατον ἐξ ἀνδρὸς τοιούτου τὴν ἀρετήν , μὴ πολὺ διοίσεις καὶ τῶν ἄλλων καὶ τῶν ἐν ταῖς αὐταῖς σοι τιμαῖς ὄντων 0 1 .
ἔστι δ ἐπὶ σοὶ μὴ διαμαρτεῖν τούτων ·
ἂν γὰρ ἐμμένῃς τῇ φιλοσοφίᾳ καὶ τοσοῦτον ἐπιδιδῷς ὅσον περ νῦν , ταχέως γενήσει τοιοῦτος οἷόν σε προσήκει 0 .
ἴσως τινὲς ὑμῶν θαυμάζουσιν ὅτι τὸν ἄλλον χρόνον ἐμμεμενηκὼς τοῖς τῆς πόλεως νομίμοις ὡς οὐκ οἶδ εἴ τις ἄλλος τῶν ἡλικιωτῶν , τοσαύτην πεποίημαι τὴν μεταβολὴν ὥστε περὶ ὧν ὀκνοῦσιν οἱ πρεσβύτεροι λέγειν , περὶ τούτων νεώτερος ὢν παρελήλυθα συμβουλεύσων 0 .
ἐγὼ δ , εἰ μέν τις τῶν εἰθισμένων ἐν ὑμῖν ἀγορεύειν ἀξίως ἦν τῆς πόλεως εἰρηκώς , πολλὴν ἂν ἡσυχίαν ἦγον ·
νῦν δ ὁρῶν τοὺς μὲν συναγορεύοντας οἷς οἱ πολέμιοι προστάττουσι , τοὺς δ οὐκ ἐρρωμένως ἐναντιουμένους , τοὺς δὲ παντάπασιν ἀποσεσιωπηκότας , ἀνέστην ἀποφανούμενος ἃ γιγνώσκω περὶ τούτων , αἰσχρὸν νομίσας , εἰ τὴν ἰδίαν τοῦ βίου τάξιν διαφυλάττων περιόψομαι τὴν πόλιν ἀνάξια ψηφισαμένην ἑαυτῆς .
ἡγοῦμαι δ , εἰ καὶ περὶ τῶν ἄλλων πρέπει τοὺς τηλικούτους σιωπᾶν , περί γε τοῦ πολεμεῖν ἢ μὴ προσήκειν τούτους μάλιστα συμβουλεύειν , οἵπερ καὶ τῶν κινδύνων πλεῖστον μέρος μεθέξουσιν , ἄλλως τε δὴ καὶ τοῦ γνῶναί τι τῶν δεόντων ἐν κοινῷ καθεστῶτος ἡμῖν .
εἰ μὲν γὰρ ἦν δεδειγμένον , ὥστε τοὺς μὲν πρεσβυτέρους περὶ ἁπάντων εἰδέναι τὸ βέλτιστον , τοὺς δὲ νεωτέρους μη δὲ περὶ ἑνὸς ὀρθῶς γιγνώσκειν , καλῶς ἂν εἶχεν ἀπείργειν ἡμᾶς τοῦ συμβουλεύειν ·
ἐπειδὴ δ οὐ τῷ πλήθει τῶν ἐτῶν πρὸς τὸ φρονεῖν εὖ διαφέρομεν ἀλλήλων , ἀλλὰ τῇ φύσει καὶ ταῖς ἐπιμελείαις , πῶς οὐκ ἀμφοτέρων χρὴ τῶν ἡλικιῶν πεῖραν λαμβάνειν , ἵν ἐξ ἁπάντων ὑμῖν ἐξῇ τῶν ῥηθέντων ἑλέσθαι τὰ συμφορώτατα ;
θαυμάζω δ ὅσοι τριήρων μὲν ἡγεῖσθαι καὶ στρατοπέδων ἄρχειν ἀξιοῦσιν ἡμᾶς , ὑπὲρ ὧν μὴ καλῶς βουλευσάμενοι πολλαῖς ἂν συμφοραῖς καὶ μεγάλαις τὴν πόλιν περιβάλοιμεν , εἰπεῖν δ ἃ γιγνώσκομεν περὶ ὧν ὑμεῖς μέλλετε κρίνειν οὐκ οἴονται δεῖν ἡμᾶς , ἐν οἷς κατορθώσαντες μὲν ἅπαντας ὑμᾶς ὠφελήσομεν , διαμαρτόντες δὲ τῆς ὑμετέρας γνώμης αὐτοὶ μὲν ἴσως φαυλότεροι δόξομεν εἶναι , τὸ δὲ κοινὸν οὐδὲν ἂν ζημιώσαιμεν .
οὐ μὴν ὡς ἐπιθυμῶν τοῦ λέγειν , οὐ δ ὡς ἄλλως πως παρεσκευασμένος ζῆν ἢ τὸν παρελθόντα χρόνον , οὕτως εἴρηκα περὶ τούτων , ἀλλὰ βουλόμενος ὑμᾶς προτρέψαι μηδεμίαν ἀποδοκιμάζειν τῶν ἡλικιῶν , ἀλλ ἐν ἁπάσαις ζητεῖν εἴ τίς τι δύναται περὶ τῶν παρόντων πραγμάτων εἰπεῖν ἀγαθόν 0 ·
ὡς ἐξ οὗ τὴν πόλιν οἰκοῦμεν , οὐδεὶς οὔ τε κίνδυνος οὔ τε πόλεμος περὶ τοσούτων τὸ μέγεθος ἡμῖν γέγονε , περὶ ὅσων νυνὶ βουλευσόμενοι συνεληλύθαμεν .
πρότερον μὲν γὰρ ὑπὲρ τοῦ τῶν ἄλλων ἄρχειν ἠγωνιζόμεθα , νῦν δ ὑπὲρ τοῦ μὴ ποιεῖν αὐτοὶ τὸ προσταττόμενον 0 ·
ὃ σημεῖον ἐλευθερίας ἐστίν , ὑπὲρ ἧς οὐδὲν ὅ τι τῶν δεινῶν οὐχ ὑπομενετέον , οὐ μόνον ἡμῖν , ἀλλὰ καὶ τοῖς ἄλλοις τοῖς μὴ λίαν ἀνάνδρως διακειμένοις ἀλλὰ καὶ κατὰ μικρὸν ἀρετῆς ἀντιποιουμένοις .
ἐγὼ μὲν οὖν , εἰ δεῖ τ οὐμὸν ἴδιον εἰπεῖν , ἑλοίμην ἂν ἀποθανεῖν ἤδη μὴ ποιήσας τὸ προσταττόμενον μᾶλλον ἢ πολλαπλάσιον χρόνον ζῆν τοῦ τεταγμένου ψηφισάμενος ἃ Θηβαῖοι κελεύουσιν 0 ·